· PRIJEDLOG -
Na temelju članka 26. stavka 1. Zakona o radu („Narodne novine“, broj 93/14, 127/17. i  151/22), članka 19. stavka 3. Zakona o knjižnicama i knjižničnoj djelatnosti („Narodne novine“, broj 17/19, 98/19, 114/22. i 36/24) i članka 10. i 14. Statuta Knjižnice i čitaonice Pitomača („Službene novine“ Općine Pitomača, broj ___ ) v.d. ravnatelja Knjižnice i čitaonice Pitomača, dana _______2026. godine, donio je

P R A V I L N I K 
o radu Knjižnice i čitaonice Pitomača

I. OPĆE ODREDBE

Članak 1.
    	Pravilnikom o radu  Knjižnice i čitaonice Pitomača (u daljnjem tekstu: Pravilnik) Knjižnica i čitaonica Pitomača kao poslodavac (u daljnjem tekstu: Knjižnica) uređuje prava i obveze zaposlenika Knjižnice, uvjete rada, plaću, naknadu plaće, materijalna prava, postupak i mjere za zaštitu dostojanstva zaposelnika te mjere zaštite od diskriminacije i druga pitanja u svezi s radom.

          Pravilnik se neposredno primjenjuje na sve zaposlnike.
           Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.
Zabranjena je izravna ili neizravna diskriminacija osobe koja traži zaposlenje i osobe koja se zaposli na temelju rase, boje kože, spola, spolnog opredjeljenja, bračnog stanja, porodičnih obveza, dobi, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, rođenja, društvenog položaja, članstva ili nečlanstva u političkoj stranci, članstva ili nečlanstva u sindikatu te tjelesnih ili duševnih poteškoća.

Članak 3.
   Zaposlenik je dužan savjesno i marljivo obavljati poslove radnog mjesta za koje je sklopio ugovor o radu s Knjižnicom, sukladno pravilima struke i uputama ravnatelja ili drugih zaposlenika koje ovlasti ravnatelj, usavršavati svoje znanje i vještinu, štititi poslove i interese Knjižnice i pridržavati se strukovnih i stegovnih pravila koje proizlaze iz organizacije rada, a Knjižnica će zaposleniku za obavljeni rad isplatiti plaću i omogućiti mu ostvarivanje drugih prava utvrđenih ovim Pravilnikom i drugim općim aktima.

II. ZASNIVANJE RADNOG ODNOSA 

2.1. Imenovanje ravnatelja
Članak 4. 
Ravnatelj se imenuje na razdoblje od četiri godine, na temelju javnog natječaja koji raspisuje i provodi Općina Pitomača, a objavljuje se u “Narodnim novinama” i web stranici Općine Pitomača. 
Javni natječaj za imenovanje ravnatelja mora sadržavati uvjete koje mora ispunjavati kandidat, vrijeme na koje se imenuje, rok do kojeg se primaju prijave kandidata i rok u kojem će prijavljeni kandidati biti obaviješteni o izboru. 
Ravnatelja imenuje i razrješava Općinski načelnik Općine Pitomača. 

Članak 5.
Postupak imenovanja i razrješenja ravnatelja uređen je Statutom Knjižnice i čitaonice Pitomača (u daljnjem tekstu: Statut).

2.2. Postupak zapošljavanja zaposlenika 

Članak 6.
Zaposlenici za obavljanje poslova radnih mjesta moraju ispunjavati uvjete utvrđene zakonskim propisima i ovim Pravilnikom.
Zaposlenici biraju se putem javnog natječaja obvezno objavljenog na mrežnoj stranici osnivača, a javni natječaj se može objaviti i u Hrvatskom zavodu za zapošljavanje.
	Javni natječaj raspisuje ravnatelj, a rok za podnošenje prijava na natječaj ne smije biti duži od 8 dana.
Članak 7.
Javni natječaj mora sadržavati: naziv ustanove u koju se osoba prima, naziv radnog mjesta, uvjete za prijam na radno mjesto, trajanje probnog rada ili pripravničkog staža ukoliko se traži, pristupanje prethodnoj provjeri znanja i sposobnosti kandidata, ukoliko je predviđena, isprave koje se trebaju priložiti kao dokaz o ispunjavanju uvjeta, adresu na koju se moraju podnijeti prijave na natječaj, rok za podnošenje prijava i rok u kojemu će kandidati biti obaviješteni o rezultatima javnog natječaja.
U javnom natječaju se mora naznačiti da se urednom prijavom smatra prijava koja sadrži sve podatke i priloge navedene u javnom natječaju.
     Kandidat koji ima pravo prednosti kod primanja na radno mjesto prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima.

Članak 8.
	Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.
	Osobi iz stavka 1. ovog članka dostavlja se pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.
	Osoba iz stavka 1. ovog članka nema pravo podnošenja pravnog lijeka protiv obavijesti iz stavka 2. ovog članka.

Članak 9.
Radi provjere znanja i sposobnosti bitnih za obavljanje poslova radnog mjesta, može se provesti  provjera znanja i sposobnosti kandidata koji ispunjavaju formalne uvjete iz javnog natječaja.
	 Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.
Smatra se da je kandidat, koji nije pristupio prethodnoj provjeri znanja, povukao prijavu na natječaj.
Prethodna provjera znanja i sposobnosti kandidata može se obaviti putem pisanog testiranja ili usmenog razgovora  (intervjua), a po potrebi i putem provjere praktičnog rada na određenim poslovima.
	U slučaju prethodne provjere znanja i sposobnosti kandidata, ravnatelj će zasebnom odlukom imenovati povjerenstvo zaduženo za provjeru znanja i sposobnosti.

Članak 10.
	Za izabranog kandidata donosi se Odluka o izboru. 
Nakon raspisanog javnog natječaja ne mora se izvršiti izbor, ali se u tom slučaju donosi odluka o poništenju javnog natječaja. Protiv odluke o poništenju javnog natječaja nije dopušteno podnošenje pravnih lijekova. Odluka se dostavlja svim kandidatima prijavljenim na natječaj.
Odluka o poništenju natječaja donosi se i u slučaju kada se na natječaj ne prijavi niti jedan kandidat.


III. SKLAPANJE UGOVORA O RADU

Članak 11.
Ugovor o radu sklapa se na neodređeno vrijeme.
Ako ugovorom o radu nije određeno vrijeme na koje je sklopljen, smatra se da je ugovor sklopljen na neodređeno vrijeme.

Članak 12.
Ugovor o radu može se iznimno sklopiti na određeno vrijeme za zasnivanje radnog odnosa čiji je prestanak unaprijed utvrđen kada je zbog objektivnog razloga potreba za obavljanjem posla privremena.
	Ugovor o radu iz stavka 1. ovoga članka može se sklopiti u najdužem trajanju od tri godine.
Pod objektivnim razlogom koji opravdava sklapanje ugovora o radu na određeno vrijeme i koji se u tom ugovoru mora navesti smatra se zamjena privremeno nenazočnog zaposlenika te obavljanje posla čije je trajanje zbog prirode njegova izvršenja ograničeno rokom ili nastupanjem određenog događaja.
S istim zaposelenikom smije se sklopiti najviše tri uzastopna ugovora o radu na određeno vrijeme čije ukupno trajanje, uključujući i prvi ugovor, nije duže od tri godine.
Pod uzastopno sklopljenim ugovorima o radu iz stavka 4. ovoga članka smatraju se ugovori o radu koji su sklopljeni uzastopno, bez prekida između jednog i drugog ugovora ili s prekidom koji nije duži od tri mjeseca, neovisno o tome jesu li sklopljeni samo s jednim poslodavcem ili s više poslodavaca, ako se ti poslodavci smatraju povezanim poslodavcima.
Pod pojmom povezanih poslodavaca iz stavka 5. ovoga članka smatraju se poslodavci koji su povezana društva u smislu posebnog propisa o trgovačkim društvima, poslodavac pravna osoba čija odgovorna osoba predstavlja povezanu osobu u smislu općeg poreznog propisa te fizička osoba obrtnika, osoba koja obavlja drugu samostalnu djelatnost i poslodavac fizička osoba kada predstavlja povezanu osobu u smislu općeg poreznog propisa.
Iznimno od stavaka 2. i 4. ovoga članka, trajanje ugovora o radu na određeno vrijeme, kao i ukupno trajanje svih uzastopnih ugovora o radu sklopljenih na određeno vrijeme, uključujući i prvi ugovor, smije biti neprekinuto duže od tri godine:
1. ako je to potrebno zbog zamjene privremeno nenazočnog zaposlenika,
2. ako je to potrebno zbog dovršetka rada na projektu koji uključuje financiranje iz fondova Europske unije,
3. ako je to zbog nekih drugih objektivnih razloga dopušteno posebnim zakonom ili kolektivnim ugovorom.
Svaka izmjena, odnosno dopuna ugovora o radu na određeno vrijeme koja bi utjecala na produljenje ugovorenog trajanja toga ugovora smatra se sljedećim uzastopnim ugovorom o radu na određeno vrijeme.
Istekom roka od tri godine iz stavaka 2. i 4. ovoga članka, odnosno prestankom posljednjeg uzastopno sklopljenog ugovora, ako su sklopljeni na razdoblje kraće od tri godine, poslodavac ili povezani poslodavac s istim zaposlenikom može sklopiti novi ugovor o radu na određeno vrijeme samo ako je od prestanka radnog odnosa kod poslodavca do sklapanja novog ugovora o radu na određeno vrijeme proteklo najmanje šest mjeseci.


Članak 13.
Ugovor o radu sklapa se u pisanom obliku.
Propust ugovornih strana da sklope ugovor o radu u pisanom obliku ne utječe na postojanje i valjanost ugovora.
 Ako ugovor o radu nije sklopljen u pisanom obliku, poslodavac je dužan prije početka rada, zaposelniku izdati pisanu potvrdu o sklopljenom ugovoru o radu.
Svaki ugovor o radu, odnosno potvrda o sklopljenom ugovoru o radu  mora sadržavati podatke o:
1. strankama i njihovu osobnom identifikacijskom broju te prebivalištu, odnosno sjedištu,
2. mjestu rada, a ako zbog prirode posla ne postoji stalno ili glavno mjesto rada ili je ono promjenjivo, podatak o različitim mjestima na kojima se rad obavlja ili bi se mogao obavljati,
3. nazivu radnog mjesta, odnosno naravi ili vrsti rada na koje se zaposlenik zapošljava ili kratak popis ili opis poslova,
4. datumu sklapanja ugovora o radu i datumu početka rada,
5. tome sklapa li se ugovor na neodređeno ili na određeno vrijeme te o datumu prestanka ili očekivanom trajanju ugovora u slučaju ugovora o radu na određeno vrijeme,
6. trajanju plaćenoga godišnjeg odmora na koji zaposelnik ima pravo, a ako se takav podatak ne može dati u vrijeme sklapanja ugovora, odnosno izdavanja potvrde, o načinu određivanja trajanja toga odmora,
7. postupku u slučaju otkazivanja ugovora o radu te o otkaznim rokovima kojih se mora pridržavati zaposlenik, odnosno poslodavac, a ako se takav podatak ne može dati u vrijeme sklapanja ugovora, odnosno izdavanja potvrde, o načinu određivanja otkaznih rokova,
8. brutoplaći, uključujući brutoiznos osnovne odnosno ugovorene plaće, dodacima te ostalim primicima za obavljeni rad i razdobljima isplate tih i ostalih primitaka na temelju radnog odnosa na koja zaposlenik ima pravo,
9. trajanju radnog dana ili tjedna u satima,
10. tome ugovara li se puno radno vrijeme ili nepuno radno vrijeme,
11. pravu na obrazovanje, osposobljavanje i usavršavanje, ako ono postoji,
12. trajanju i uvjetima probnog rada, ako je ugovoren.
Umjesto podataka iz stavka 4. točaka 6. do 9., 11. i 12. ovoga članka, može se u ugovoru o radu, odnosno potvrdi o sklopljenom ugovoru o radu uputiti na odgovarajući zakon, drugi propis, ili ovaj Pravilnik kojim se uređuju ta pitanja.

Članak 14.
Ravnatelj je dužan obavijestiti zaposlenike koji su zaposleni temeljem ugovora o radu na određeno vrijeme o poslovima za koje bi ti zaposlenici mogli u Knjižnici sklopiti ugovor o radu na neodređeno vrijeme.
Ravnatelj će zaposlenicima koji su zaposleni temeljem ugovora o radu na određeno vrijeme omogućiti usavršavanje i obrazovanje pod istim uvjetima kao i zaposlenicima koji su sklopili ugovor o radu na neodređeno vrijeme.

IV. PROBNI RAD

Članak 15.
Prilikom sklapanja ugovora o radu može se ugovoriti probni rad. 
Probni rad iz stavka 1. ovoga članka ne smije trajati duže od šest mjeseci.
Iznimno od stavka 3. ovoga članka, razdoblje u kojem je određen probni rad može trajati duže ako je tijekom njegova trajanja zaposlenik bio privremeno odsutan, osobito zbog privremene nesposobnosti za rad, korištenja rodiljnih i roditeljskih prava prema posebnom propisu i korištenja prava na plaćeni dopust iz članka 86. Zakona o radu.

Članak 16.
Ako je ugovor o radu sklopljen na određeno vrijeme, trajanje probnog rada mora biti razmjerno očekivanom trajanju ugovora i naravi posla koji zaposlenik obavlja.

Članak 17.
Nezadovoljavanje zaposlenik na probnom radu predstavlja posebno opravdan razlog za otkaz ugovora o radu.
Otkazni rok kod ugovorenog probnog rada je najmanje sedam dana.

V. PRESTANAK UGOVORA O RADU

Članak 18.
Ugovor o radu prestaje:
· smrću zaposlenika,
· istekom vremena na koji je sklopljen (ako je sklapan na određeno vrijeme),
· kada zaposlenik navrši 65 godina života i 15 godina mirovinskog staža, osim ako se Knjižnica i zaposlenik drukčije ne dogovore,
· danom dostave obavijesti Knjižnice o pravomoćnosti rješenja o priznanju prava na invalidsku mirovinu zbog potpunog gubitka radne sposobnosti,
· sporazumom zapsolenika i Knjižnice,
· otkazom,
· odlukom nadležnog suda.

Članak 19
Sporazum zaposlenika i Knjižnice o prestanku ugovora o radu mora biti sklopljen u pisanom obliku.

Članak 20.
Otkaz mora biti u pisanom obliku i mora biti obrazložen, a dostavlja se osobi kojoj se otkazuje.
Dostava otkaza obavlja se neposrednom dostavom zaposleniku na radnom mjestu, dostavom putem pošte na adresu koju je zaposlenik prijavio poslodavcu ili dostavom na drugi odgovarajući način (dostavljačem, javnim bilježnikom).
U slučaju redovitog otkaza, primjenjuje se otkazni rok sukladno odredbama Zakona o radu.

VI. RADNO VRIJEME

6.1. Puno radno vrijeme
Članak 21.
Puno radno vrijeme iznosi 40 sati tjedno.
Tjedno radno vrijeme raspoređeno je na pet dana u tjednu.
 Petodnevni tjedni raspored iz stavka 2. ovoga članka raspoređen je, u pravilu, od ponedjeljka do petka.
Radno vrijeme Knjižnice uređuje se zasebnom odlukom ravnatelja uz suglasnost Općinskog načelnika Općine Pitomača (u daljnjem tekstu: Općinskog načelnika).

6.2. Nepuno radno vrijeme
Članak 22.
  	Nepunim radnim vremenom smatra se svako radno vrijeme kraće od punog radnog  vremena.       
           Zaposlenik ne može sklopiti ugovore o radu za nepuno radno vrijeme s više poslodavaca s ukupnim radnim vremenom dužim od punog  radnog vremena, osim u slučaju iz članka 18. a Zakona o radu.
Prilikom sklapanja ugovora o radu za nepuno radno vrijeme, zaposlenik je dužan obavijestiti Knjižnicu o sklopljenim ugovorima o radu za nepuno radno vrijeme s drugim poslodavcem, odnosno drugim poslodavcima.
Zaposlenici s nepunim radnim vremenom ostvaruju ista prava kao i zaposlenici s punim radnim vremenom glede odmora između dva uzastopna radna dana, tjednog odmora, najkraćeg trajanja godišnjeg odmora i plaćenog dopusta.

Zaposlenicima s nepunim radnim vremenom osnovna plaća se određuje razmjerno nepunom radnom vremenu za koje su zasnovali radni odnos.

6.3. Prekovremeni rad
Članak 23.
U slučaju više sile, izvanrednog povećanja opsega poslova i u drugim sličnim slučajevima prijeke potrebe, zaposelnik je na pisani zahtjev Knjižnice dužan raditi duže od punog, odnosno nepunog radnog vremena (prekovremeni rad).
Iznimno od stavka 1. ovoga članka, ako priroda prijeke potrebe onemogućava Knjižnici da prije početka prekovremenog rada uruči zaposleniku pisani zahtjev, usmeni zahtjev Knjižnica je dužna pisano potvrditi u roku od sedam dana od dana kada je prekovremeni rad naložen.
Ako zaposlenik radi prekovremeno, ukupno trajanje rada zaposlenik ne smije biti duže od pedeset sati tjedno.

Članak 24.
Ravnatelj je dužan o prekovremenom radu pisanim putem izvijestiti zaposlenika.
Izuzetno u slučaju nastupa elementarne nepogode, dovršenja posla čije se trajanje nije moglo predvidjeti, a čiji bi prekid nanio Knjižnici znatnu štetu, zamjene nenazočnog zaposlenika i u drugim slučajevima hitnog prekovremenog rada, zaposlenik je dužan raditi prekovremeno neposredno nakon primitka obavijesti.

VII. ODMORI I DOPUSTI
7.1. Dnevni odmor

Članak 25.
Zaposlenik koji radi najmanje 6 sati dnevno ima svakoga radnog dana pravo na odmor (dalje: stanka) od najmanje 30 minuta, u vrijeme koje odredi ravnatelj unaprijed ovisno o rasporedu i vremenu početka i završetka radnog vremena zaposlenika.
Vrijeme stanke iz stavka 1. ovog članka ubraja se u radno vrijeme.
Ako zaposlenik zbog naravi posla ili konkretnih okolnosti ne može prekinuti započeti posao radi korištenja stanke u vremenu iz stavka 1. ovog članka, ravnatelj će  odrediti  vrijeme naknadnog korištenja stanke u istom trajanju, s time da se, u pravilu, ne može odrediti u zadnja dva sata prije završetka radnog vremena.

7.2. Tjedni odmor
Članak 26.
 Zaposlenik ima pravo na tjedni odmor u trajanju od 48 sati neprekidno.
 Dani tjednog odmora u pravilu su subota i nedjelja.

 7.3. Godišnji odmor
Članak 27.
Za svaku kalendarsku godinu zaposlenik ima pravo na plaćeni godišnji odmor u trajanju od najmanje četiri tjedna (20 radnih dana).


  Članak 28.
Zaposlenik koji se prvi puta zaposlio ili ima prekid rada između dva radna odnosa duži od 8 dana, stječe pravo na godišnji odmor nakon šest mjeseci neprekidnog rada.

Privremena nesposobnost za rad, vršenje dužnosti građana u obrani ili drugi zakonom određeni slučaj opravdanog izostanka s rada, ne smatra se prekidom rada u smislu stavka 1. ovog članka.

Članak 29.
Zaposlenik ima pravo na razmjerni dio godišnjeg odmora sukladno odredbama članka 78. stavka 1. i 2. Zakona o radu.

Iznimno od odredbe članka 78. stavka 2. Zakona o radu, zaposlenik koji odlazi u mirovinu ima pravo na puni godišnji odmor za tu kalendarsku godinu.

Članak 30.
Trajanje godišnjeg odmora utvrđuje se tako da se na 4 tjedna (20 radnih dana), koliko iznosi zakonom određeno najkraće trajanje godišnjeg odmora, dodaju dani godišnjeg odmora prema pojedinačno određenim mjerilima:

a) s obzirom na složenost poslova
- poslovi za koje je uvjet OŠ, NSS	1 dan

- poslovi za koje je uvjet SSS	2 dana
- poslove za koje je uvjet VŠS	3 dana
- poslove za koje je uvjet VSS	4 dana

b) s obzirom na dužinu radnoga staža
- od  5  do 15 godina radnog staža	2 dana
- od 15 do 25 godina radnog staža	4 dana
- od 25 do 35 godina radnog staža	5 dana
- od 35 i više godina radnog staža                                            6 dana

- roditelju, posvojitelju ili skrbniku
s jednim malodobnim djetetom	2 dana
- roditelju, posvojitelju ili skrbniku
za svako daljnje malodobno dijete još po	 1 dan

- roditelju, posvojitelju ili skrbniku
djeteta s invaliditetom, bez obzira
na ostalu djecu	3 dana
- osobi s invaliditetom	3 dana.
Ukupno trajanje godišnjeg odmora određuje se na način da se 4 tjedna (20 radnih dana) uveća za zbroj svih dodatnih dana utvrđenih u skladu s točkama a) do c) stavka 1.


Članak 31.
Prigodom utvrđivanja trajanja godišnjeg odmora ne uračunavaju se subota i nedjelja te blagdani i neradni dani određeni zakonom.
Razdoblje privremene nesposobnosti za rad koje je utvrdio ovlašteni liječnik te dani plaćenog dopusta ne uračunavaju se u trajanje godišnjeg odmora.

Članak 32.

Zaposlenik ima pravo koristiti godišnji odmor u dva dijela, osim ako s Knjižnicom drukčije ne dogovori.
Ako zaposelnik koristi godišnji odmor u dijelovima, mora tijekom kalendarske godine za koju ostvaruje pravo na godišnji odmor, iskoristiti najmanje dva tjedna u neprekidnom trajanju, pod uvjetom da je ostvario pravo na godišnji odmor u trajanju dužem od dva tjedna.
Zaposlenik ima pravo koristiti dva puta po jedan dan godišnjeg odmora po želji, uz obvezu da o tome izvijesti Knjižnicu ili osobu koju on ovlasti, najmanje dva dana ranije.
Godišnji odmor, odnosno dio godišnjeg odmora koji je prekinut ili nije korišten u kalendarskoj godini u kojoj je stečen zaposelnik može prenijeti i iskoristiti u sljedećoj kalendarskoj godini pod uvjetima iz članka 84. Zakona o radu.


7.4. Naknada za godišnji odmor

Članak 33.
Za vrijeme korištenja godišnjeg odmora, zaposlenik ima pravo na naknadu plaće u visini određenoj Pravilnikom o radu, posebnom odluku ili Ugovorom o radu, a najmanje u visini njegove prosječne mjesečne plaće koju je za redovan rad ostvario u prethodna tri mjeseca. 

Članak 34.
Raspored korištenja godišnjih odmora donosi ravnatelj najkasnije do 30. lipnja tekuće godine.
O rasporedu i trajanju godišnjeg odmora zaposlenika ravnatelj izvješćuje zaposlenika najmanje 15 dana prije korištenja godišnjeg odmora.
Neiskorišteni dio godišnjeg odmora zaposelnika može koristiti najkasnije do 30. lipnja iduće godine.
Godišnji odmor ili dio godišnjeg odmora iz prošle kalendarske godine koji nije iskorišten ili je prekinut zbog bolesti ili korištenja rodiljnog, roditeljskog ili posvojiteljskog dopusta, zaposlenik ima pravo iskoristiti do kraja kalendarske godine.
Zaposelnik ne može u iduću kalendarsku godinu prenijeti dio neiskorištenog godišnjeg odmora kada mu je u tekućoj kalendarskoj godini omogućeno korištenje toga dijela godišnjeg odmora.   


  
7.5. Neplaćeni dopust
Članak 35.
 Zaposelnik može izostati s posla bez naknade plaće do 30 dana (neplaćeni dopust) u tijeku kalendarske godine u slijedećim slučajevima:
- neodgodivih osobnih poslova,
- privatnih putovanja,
- njege člana uže obitelji,
 	- gradnje ili popravka kuće ili stana,
- liječenja o vlastitom trošku,
- obrazovanja, osposobljavanja, usavršavanja ili specijalizacije na vlastiti trošak, te u drugim opravdanim slučajevima.
Sukladno zakonu, plaćeni dopust može se odobriti i u trajanju dužem od 30 dana.

Članak 36.
Odluku o neplaćenom dopustu donosi ravnatelj.
Za vrijeme korištenja neplaćenog dopusta prava i obveze iz radnog odnosa miruju. Zaposelniku se može na njegov pisani zahtjev odobriti neplaćeni dopust.
Kod razmatranja zahtjeva za neplaćeni dopust ravnatelj je dužan voditi računa o naravi posla, obvezama i interesima Knjižnice.
Za trajanja neplaćenog dopusta ugovor o radu privremeno prestaje, a zaposlenikova prava iz radnog odnosa ili u svezi s radnim odnosom miruju.
S prvim danom neplaćenog dopusta zaposlnik se odjavljuje s mirovinskog i zdravstvenog osiguranja. Ako se zaposlenik u skladu s odlukom o neplaćenom dopustu pravodobno ne vrati na rad u Knjižnici, ravnatelj ga treba pisano izvijestiti o gubitku prava rada u Knjižnici.

7.6. Plaćeni dopust

Članak 37.
Zaposlenik ima pravo na dopust uz naknadu plaće (plaćeni dopust) u jednoj kalendarskoj godini, u sljedećim slučajevima:

· sklapanje braka	           5 radnih dana
· rođenje djeteta	           5 radnih dana

· smrt supružnika, roditelja, roditelja supružnika, 
očuha i maćehe, djeteta, pastorčadi, posvojitelja, 
posvojenika i unuka						5 radnih dana
· smrt brata ili sestre, te roditelja supružnika                    2 radna dana
smrt djeda ili bake 	                                                    1 radni dan
·  selidba u istom mjestu stanovanja	           1 radni dan
· selidba u drugo mjesto stanovanja	           2 radna dana
· dobrovoljnom davatelju krvi za svako davanje	           1 radni dan
· polaganje stručnog ispita prvi put	           5 radnih dana
· elementarne nepogode	           5 radnih dana
· teže bolesti člana uže obitelji	           4 radna dana
Zaposlenik ima pravo na plaćeni dopust za svaki smrtni slučaj naveden u stavku 1. ovoga članka, neovisno o broju dana koje je tijekom iste godine iskoristio prema drugim osnovama.

U slučaju dobrovoljnog davanja krvi dani plaćenog dopusta se, u pravilu, koriste neposredno nakon davanja krvi, a u nemogućnosti korištenja neposredno nakon davanja krvi, dani plaćenog dopusta koristit će se naknadno, prema odluci Knjižnice.

Članak 38.
  Zaposelnik kojega Knjižnica upućuje na školovanje, stručno osposobljavanje ili usavršavanje ima pravo na plaćeni dopust za pripremanje i polaganje ispita, ukupno do 15 radnih dana godišnje.

Za pripremanje i polaganje završnog ispita, osim plaćenog dopusta iz stavka 1. ovoga članka, zaposlenik ima pravo na još 5 radnih dana plaćenog dopusta.

Članak 39.
Zaposelnik može koristiti plaćeni dopust isključivo u vrijeme nastupa okolnosti na osnovi kojih ima pravo na plaćeni dopust, osim u slučaju smrtnog slučaja i dobrovoljnog davanja krvi.

Ako okolnosti iz članka 37. ovoga Pravilnika nastupe u vrijeme odsutnosti s rada zbog privremene nesposobnosti za rad (bolovanje), zaposlenik ne može ostvariti pravo na plaćeni dopust za dane kada je bio na bolovanju, osim u slučaju smrtnog slučaja i dobrovoljnog davanja krvi.

Članak 40.
U pogledu stjecanja prava iz radnog odnosa ili u svezi s radnim odnosom, razdoblja plaćenog dopusta smatraju se vremenom provedenim na radu.

Članak 41.
Odluku o pravu korištenja plaćenog dopusta donosi ravnatelj na temelju pisanog zahtjeva zaposlenika.

VII. PLAĆE, DODACI NA PLAĆE I NAKNADE

Članak 42.
Knjižnica će zaposleniku za obavljeni rad isplatiti plaću.
[bookmark: page18]Osnovna plaća zaposlenika za puno radno vrijeme i uobičajeni učinak predstavlja umnožak osnovice za izračun plaće i koeficijenta složenosti poslova radnog mjesta na kojem zaposlenik radi, uvećan za iznos dodatka na radni staž.
Odluku o  visini osnovice za obračun plaće zaposlenika Knjižnice donosi ravnatelj uz suglasnost Općinskog načelnika Općine Pitomača.

Članak 43.
Koeficijent složenosti poslova pojedinih radnih mjesta određuju se kako slijedi:
	NAZIV RADNOG
MJESTA
	STRUČNA SPREMA

	KOEFICIJENT


	RAVNATELJ

	VSS
	3,00

	KNJIŽNIČAR
	VSS
	

	KNJIŽNIČARSKI SURADNIK
	VŠS
	

	KNJIŽNIČARSKI TEHNIČAR
	SSS
	
2,30


	VOZAČ
	SSS
	

















Članak 44.
Za otežane uvjete rada, prekovremeni i noćni rad te za rad nedjeljom, blagdanom i neradnim danom utvrđenim posebnim zakonom zaposlenik ima pravo na povećanu plaću.
Osnovna plaća zaposlenika povećava se:
- za rad noću                       40%
- za prekovremeni rad           50%
- za rad nedjeljom                50%
Ako zaposlenik radi na dane blagdana i neradne dane utvrđene zakonom, ima pravo na naknadu plaće i plaću uvećanu za 50%.

Članak 45.
Zaposlenik pripada dodatak za radni staž u visini od 0,5% za svaku navršenu godinu radnog staža, od prvog dana sljedećeg mjeseca u odnosu na mjesec stjecanja prava.

Dodatak na radni staž izračunava se tako da se umnožak osnovice i koeficijenta složenosti poslova radnog mjesta zaposlenika pomnoži sa 0,5% za svaku navršenu godinu radnog staža.

Članak 46.
Plaća se isplaćuje za razdoblje koje čini kalendarski mjesec.
Plaća se isplaćuje do 5.-og dana u mjesecu za protekli mjesec.
Knjižnica je dužna, najkasnije 15 dana od dana isplate plaće, naknade plaće, otpremnine ili naknade za neiskorišteni godišnji odmor, zaposleniku dostaviti obračun iz kojeg je vidljivo kako su ti iznosi utvrđeni.
Članak 47.
Zaposlenik ima pravo na naknadu plaće u visini kao da je na radu za razdoblje u kojem ne radi, zbog:

- korištenja godišnjeg odmora,
- plaćenog dopusta,
- državnih blagdana i neradnih dana utvrđenih zakonom,
- prekida rada do kojeg je došlo bez njegove krivnje,

- obrazovanja, prekvalifikacije i stručnog osposobljavanja na koje je upućen,

- obrazovanja za potrebe sindikalnih aktivnosti,
- drugih slučajeva utvrđenih zakonom i ovim Pravilnikom.

Članak 48.
Ako je zaposlenik odsutan s rada zbog bolovanja do 42 dana, pripada mu naknada plaće u visini 90% od njegove plaće u mjesecu neposredno prije nego je počeo s bolovanjem u slučajevima kada visina naknade nije određena zakonom ili drugim propisom.

VIII. OSTALA MATERIJALNA PRAVA ZAPOSLENIKA

Članak 49.
         Zaposleniku pripada  pravo  na  regres  za  korištenje godišnjeg odmora. 
 Regres iz stavka 1. ovog članka isplaćuje se u cijelosti, jednokratno, najkasnije do dana početka korištenja godišnjeg odmora.
  Zaposlenik koji ima pravo na razmjerni dio godišnjeg odmora, nema pravo na cjelokupni iznos dodatka za godišnji odmor iz stavka 1. ovog članka već na njegov razmjerni dio, a koji se izračunava na isti način kao i razmjerno trajanje godišnjeg odmora.
 Visinu naknade iz stavka 1. ovog članka određuje ravnatelj zasebnom odlukom.

Članak 50.
        Zaposlenik koji odlazi u mirovinu pripada pravo na otpremninu.
Zaposlenik kojem Knjižnica otkazuje ugovor o radu nakon dvije godine neprekidnog rada ima pravo na otpremninu.
Iznimno od stavka 2. ovoga članka, otpremninu ne ostvaruje zaposlenik kojem se ugovor o radu otkazuje zbog razloga uvjetovanih ponašanjem.
Otpremnina se ne smije ugovoriti, odnosno odrediti u iznosu manjem od jedne trećine prosječne mjesečne plaće koju je zaposlenik ostvario u tri mjeseca prije prestanka ugovora o radu, za svaku navršenu godinu rada u Knjižnici.
Ukupan iznos otpremnine iz stavka 2. ovoga članka ne može biti veći od šest prosječnih mjesečnih plaća koje je zaposlenik ostvario u tri mjeseca prije prestanka ugovora o radu.
Odluku o isplati otpremnine donosi ravnatelj.

Članak 51.
   Zaposlenik ili njegova obitelj imaju pravo na pomoć u visini neoporezivog iznosa utvrđenog Pravilnikom o porezu na dohodak u slučaju:
- smrti zaposelnika koji izgubi život u obavljanju ili u povodu obavljanja službe ili rada,
- smrti zaposelnika, iz drugih razloga,
- smrti člana uže obitelji zaposlenika (bračnog druga, roditelja, djece).
         U slučaju iz stavka 1. podstavka 1. ovog članka obitelj zaposlenik ima pravo i na naknadu stvarnih troškova pogreba, ali najviše do visine tri prosječne mjesečne bruto plaće isplaćene po zaposlenom u Republici Hrvatskoj u pravnim osobama prema posljednjem službeno objavljenom podatku.

Članak 52.
Zaposlenik ima pravo na pomoć (potporu) jedanput godišnje, po svakoj osnovi, u slučaju:
- invalidnosti zaposelnika,
- neprekidnog bolovanja zaposlenika dužeg od 90 dana.

Članak 53.
Kada je zaposlenik upućen na službeno putovanje u zemlji, pripada mu puna naknada prijevoznih troškova, naknada troškova noćenja i pripadajući iznos dnevnice, a sukladno Pravilniku o porezu na dohodak.
Naknada troškova i dnevnica za službeno putovanje u inozemstvu uređuje se na način kako je to regulirano za tijela državne vlasti.

Članak 54.
Za vrijeme rada izvan sjedišta Knjižnice i izvan mjesta njegova stalnog boravka, zaposlenik ima pravo na terenski dodatak u visini koja mu pokriva povećane troškove života zbog boravka  na terenu.
Visina terenskog dodatka ovisi o tome jesu li zaposleniku osigurani smještaj, prehrana i drugi uvjeti boravka na terenu.
Visina naknade na ime terenskog dodatka isplaćuje se u visini neoporezivog iznosa, a sukladno Pravilniku o porezu na dohodak.
Terenski se dodatak zaposleniku isplaćuje najkasnije posljednji radni dan u mjesecu, za slijedeći mjesec.
Dnevnica i terenski dodatak međusobno se isključuju.

Članak 55.
Zaposlenik ima pravo na naknadu troškova prijevoza na posao i s posla u iznosu od 0,18 eura po km mjereno po najbližoj relaciji mjesto prebivališta - mjesto rada zaposlenika.


Članak 56.
Zaposlenik ima pravo na jubilarnu nagradu za ukupni radni staž kod Knjižnice u iznosu neoporezivog djela naknade na koji se prema Pravilniku o porezu na dohodak ne plaća porez na dohodak.
Odluku iz stavka 1. ovog članka donosi ravnatelj.


Članak 57.
U prigodi Dana Svetog Nikole zaposleniku će se isplatiti sredstva za poklon za svako dijete koje do 31. prosinca tekuće godine navršava 15 godina starosti, najmanje u iznosu na koji se, prema propisima, ne plaća porez.
Odluku iz stavka 1. ovog članka donosi ravnatelj.


Članak 58.
Radnicima se može isplatiti prigodna godišnja nagrada (božićnica i uskrsnica) u visini do neoporezivog iznosa određenog Pravilnikom o porezu na dohodak.
Pravo na prigodnu godišnju nagradu iz stavka 1. ovog članka ostvaruju radnici koji su u radnom odnosu kod poslodavca zaposleni na neodređeno vrijeme, dok radnici zaposleni na određeno vrijeme ostvaruju prigodnu godišnju nagradu razmjerno provedenim danima na radu.
Odluku iz stavka 1. i 2. ovog članka donosi ravnatelj.

Članak 59.
Zaposlenicima se može dati dar u naravi u visini do neoporezivog iznosa određenog Pravilnikom o porezu na dohodak.
Odluku iz stavka 1. ovog članka donosi ravnatelj.

Članak 60.
Zaposlenicima se može dati trošak prehrane u visini do neoporezivog iznosa određenog Pravilnikom o porezu na dohodak.
Odluku iz stavka 1. ovog članka donosi ravnatelj.

Članak 61.
Zaposlenicima se mogu isplatiti radni rezultati u visini do neoporezivog iznosa određenog Pravilnikom o porezu na dohodak.
Odluku iz stavka 1. ovog članka donosi ravnatelj.


IX. ZAŠTITA ŽIVOTA, ZDRAVLJA, PRIVATNOSTI I DOSTOJANSTVA 

Članak 62.
 Ravnatelj ima obvezu zalagati se za osiguravanje uvjeta rada kojima će se štititi zdravlje i omogućiti redovan rad zaposlenika.
Ravnatelj je dužan zaposlenike redovno izvješćivati o uvjetima i načinu korištenja prostora, prostorija, opasnih tvari, sredstava za rad i opreme te osigurati da ista u svakom trenutku bude ispravna.

Članak 63.
Zaposlenik je dužan pridržavati se pravila o zaštiti zdravlja i sigurnosti na radu.
Zaposlenik je dužan brinuti se za vlastitu sigurnost i zdravlje, kao i za sigurnost i zdravlje drugih zaposlenika s kojima je neposredno vezan u procesu rada.

Članak 64.
Prigodom sklapanja ugovora o radu zaposlenik je dužan izvijestiti ravnatelja o okolnostima koje mogu utjecati na obavljanje ugovornih poslova.
Odgovornost za propuštanje iz stavka 1. ovoga članka snosi zaposlenik.


Članak 65.
Knjižnica prikuplja, obrađuje i koristiti osobne podatke zaposlenika radi ostvarivanja prava i obveza iz radnog odnosa, odnosno u vezi s radnim odnosom.
Osobne podatke o zaposleniku (OIB, datum rođenja) može prikupljati, obrađivati, koristiti i dostavljati trećim osobama samo ravnatelj ili zaposelnik kojega za to ravnatelj pisano opunomoći.
Zaposlenkovi osobni podatci mogu se dostavljati trećima samo uz njegovu prethodnu pisanu suglasnost/privolu.

Članak 66.
  Zaposlenik ima pravo na poštovanje osobe i zaštitu dostojanstva za vrijeme i u svezi obavljanja poslova svog radnog mjesta.
Zaposlenici tijekom rada trebaju poštovati dostojanstvo drugih zaposlenika i ne smiju ih tjelesno ili verbalno, odnosno spolno uznemiravati.
Pod uznemiravanjem zaposlenika smatra se svako protupravno činjenje koje ima za cilj ili stvarno predstavlja povredu dostojanstva zaposlenika, a koje uzrokuje strah ili neprijateljsko, ponižavajuće ili uvredljivo okruženje.
Pod spolnim uznemiravanjem zaposlenika smatra se svako verbalno, neverbalno ili tjelesno ponašanje spolne naravi koje ima za cilj ili stvarno predstavlja povrjedu dostojanstva zaposlenika, a koje uzrokuje strah ili neprijateljsko, ponižavajuće ili uvredljivo okruženje.

X. ZABRANA DISKRIMINACIJE

Članak 67.
U Knjižnici je zabranjena diskriminacija u svim pojavnim oblicima.
Pod pojavnim oblicima iz stavka 1. ovoga članka razumijeva se izravna ili neizravna diskriminacija na području rada i radnih uvjeta, zapošljavanja, napredovanja, profesionalnog usmjeravanja, stručnog osposobljavanja i usavršavanja te prekvalifikacije.

Članak 68.
Pod izravnom diskriminacijom razumijeva se stavljanje u nepovoljniji položaj osoba na osnovi rase ili etničke pripadnosti ili boje kože, spola, jezika, vjere, političkoga ili drugog uvjerenja, nacionalnog ili socijalnog podrijetla, imovinskog stanja, članstva u sindikatu, obrazovanja, društvenog položaja, bračnog i obiteljskog statusa, dobi, zdravstvenog stanja, invaliditeta, genetskog nasljeđa, rodnog identiteta, izražavanja i spolne orijentacije.
Pod neizravnom diskriminacijom razumijeva se naizgled neutralna odredba, kriterij ili praksa prema kojoj se osobe stavljaju u nepovoljniji položaj po osnovi iz stavka 1. ovoga članka u odnosu na druge osobe u usporedivoj situaciji, osim kada se takva odredba, kriterij ili praksa mogu objektivno opravdati zakonitim ciljem te primjerenim i nužnim sredstvima za njihovo postizanje.


XI. EVIDENCIJA O ZAPOSLENICIMA I RADNOM VREMENU

Članak  69.
Knjižnica je dužna voditi evidenciju o radnicima i radnom vremenu sukladno važećem Pravilniku o sadržaju i načinu vođenja evidencije o zaposlenicima.
Svaki zaposlenik ima pravo uvida u svoju evidenciju rada.

Članak 70.
Osim navedenih podataka iz Pravilnika o sadržaju i načinu vođenja evidencije o zaposlenicima, Knjižnicaje dužna voditi i druge od zaposlenika ili od nadležnog tijela prijavljene podatke od kojih ovisi ostvarenje pojedinih prava iz radnog odnosa ili u svezi s radnim odnosom (trudnoća, majčinstvo, očinstvo, dojenje djeteta, status samohranog roditelja, status posvojitelja, profesionalna bolest, ozljeda na radu, profesionalna nesposobnost za rad, neposredna opasnost od nastanka invalidnosti, invalidnost, obveze uzdržavanja koje terete zaposlenika, za zaposlenike koji rade u nepunom radnom vremenu podatke o drugom poslodavcu ili poslodavcima kod kojih zaposlenik radi u nepunom radnom vremenu i slično).
Evidencije o zaposlenicima vode se pisano na papiru ili u elektroničkom obliku.

Članak 71.
Svaku promjenu podataka koju poslodavac unosi temeljem izjave, obavijesti i slično ili temeljem osobnih dokumenata ili isprava, radnik je dužan prijaviti poslodavcu odmah, a najkasnije u roku od osam dana od dana nastanka promjene.

XII. POSLOVNA TAJNA

Članak 72.
Svi zaposlenici u Knjižnici dužni su čuvati kao poslovnu tajnu sve informacije i podatke koje saznaju u tijeku obavljanja poslova i radnih zadataka, a koja su značajna za poslovanje.
U slučaju nepridržavanja odredbi iz stavka 1. ovog članka zaposleniku može prestati radni odnos, a ujedno će biti obvezan na naknadu nastale štete prema općim propisima obveznog prava.

XIII. NAKNADA ŠTETE
Članak 73.
Ukoliko zaposlenik namjerno ili zbog krajnje nepažnje uzrokuje štetu Knjižnici, dužan je istu nadoknaditi.
Ako štetu uzrokuje više zaposlneika, svaki zaposlenik odgovara za dio štete koji je uzrokovao, uz naznaku da ukoliko se ne može utvrditi dio štete koji je uzrokovao svaki pojedini zaposlenik, svi su zaposlenici podjednako odgovorni i štetu naknađuju u jednakom dijelovima.


XIV. ZAVRŠNA ODREDBA
Članak 74.
Danom stupanjem na snagu ovog Pravilnika prestaje važiti Pravilnik  o plaćama i drugim materijalnim pravima zaposlenika Knjižnice i čitaonice Pitomača (“Službene novine” Općine Pitomača, broj 10/22. i 6/23).

Članak 75.
Ovaj Pravilnik stupa na snagu osmoga dana od dana objave na Oglasnoj ploči Knjižnice, a objavit će se u „Službenim novinama“ Općine Pitomača.

